
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS NUOMOS MOKESČIO TARIFŲ NUSTATYMO 2013 METAMS 

2013 m. birželio 27 Nr. T-229
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994 Nr. 55-1049; 2008, Nr. 113-4290) 16 straipsnio 2 dalies 37 punktu, Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ (Žin., 2002, Nr. 112-4993, 2008, Nr. 107-4097) 1.3, 1.4, 1.6, 1.8. punktais bei Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ (Žin., 2003, Nr. 106-4755) 3 bei 8 punktais, nusprendžia:


1. Nustatyti mokesčio už valstybinę žemę, išnuomotą ne aukciono būdu, tarifus:


1.1. už žemės ūkio paskirčiai išnuomotą žemę – 3,0 procento žemės vertės;


1.2. už kitoms reikmėms išnuomotą žemę - 2,5 procentus žemės vertės.

2. Atleisti nuo žemės nuomos mokesčio valstybinės žemės prie daugiabučių namų naudotojus.


3. Nustatyti žemės nuomos mokesčio mokėjimo terminą – iki 2013 m. lapkričio 15 d.


4. Informuoti valstybinės žemės arba valstybinio vidaus vandenų fondo vandens telkinių nuomotojus, kad nuomos mokestis mokamas į rajono savivaldybės administracijos Biudžeto ir turto skyriaus sąskaitą Nr. LT244010042100010180 AB DnB banke.

